钦定古今图书集成/历象汇编/岁功典/第107卷 > 《元史》 > 晨征听晓鸿 前人
## 钦定古今图书集成/历象汇编/岁功典/第107卷 > 《元史》 > 晨征听晓鸿 前人

“听晓鸿，晓鸿度将旦。”跨弱水之微澜，发成山之远岸。
怵春归之未几，伤此岁之云半。出海涨之苍茫，入云
途之弥漫。无东西之可辨，孰遐迩之能算。微昔见于
洲渚，赴秋期于江汉。集劲风于弱躯，负重雪于轻翰。
寒溪可以饮，荒皋可以窜。溪水徒自清，微容岂足翫。
秋蓬飞兮未极，塞草寒兮无色。吴山高兮高难度，越
水深兮深不可测。羡明月之驰光，顾征禽之驶翼。伊
余马之屡怀，知君〈一作吾〉行之未极。〈一作息〉“夜绵绵而难
晓，愁参差而盈臆。望山川悉无似，唯星河犹可识。”“孤
雁夜南飞，客泪夜沾衣。春鸿旦暮返，客子方未归。岁去欢娱尽，年来容貌衰。”〈一作非〉揽衽形虽是，抚臆事多
违。《青緺》。〈一作蒲〉虽长复易解，《白云》诚远讵难依。